CELEX: 62021TN0748
Language: et
Date: 2021-11-25 00:00:00
Title: Kohtuasi T-748/21: 25. novembril 2021 esitatud hagi – Hangzhou Dingsheng Industrial Group jt versus komisjon

21.2.2022   
            
            
               ET
            
            
               Euroopa Liidu Teataja
            
            
               C 84/41
            
         
      25. novembril 2021 esitatud hagi – Hangzhou Dingsheng Industrial Group jt versus komisjon
      (Kohtuasi T-748/21)
      (2022/C 84/58)
      Kohtumenetluse keel: inglise
      
         Pooled
      
      
         Hagejad: Hangzhou Dingsheng Industrial Group Co., Ltd (Hangzhou, Hiina), Dingheng New Materials Co., Ltd (Rayong, Tai), Thai Ding Li New Materials Co., Ltd (Rayong) (esindajad: advokaadid G. Coppo ja G. Pregno)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada komisjoni 14. septembri 2021. aasta rakendusmäärus (EL) (1) 2021/1474, millega laiendatakse Hiina Rahvavabariigist pärit teatava alumiiniumfooliumi impordi suhtes rakendusmäärusega (EL) 2015/2384 ja rakendusmäärusega (EL) 2017/271 kehtestatud lõplikku dumpinguvastast tollimaksu Taist lähetatud teatava alumiiniumfooliumi impordile, olenemata sellest, kas see on deklareeritud Taist pärinevana või mitte, mis on avaldatud 15. septembri 2021. aasta Euroopa Liidu Teatajas L 325, osas, milles see puudutab äriühinguid Hangzhou Dingsheng Industrial Group Co., Ltd., Dingheng New Materials Co., Ltd., ja Thai Ding Li New Materials Co. Ltd; ja
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad kaks väidet.
      
                  1.
               
               
                  Esimeses väites leiavad hagejad, et vaidlustatud määruses on rikutud õigusnormi, kuna sellega lõpetatakse algatamismääruse alusel alustatud menetlus, ilma et komisjon oleks täitnud tõendamisstandardit, mida nõuab alusmääruse artikli 13 lõige 3 (esimese väite esimene osa). Komisjon tugines nimelt pimesi taotluse sisule, mis oli aga ebatäielik ja oluliste vigadega, kuivõrd selles tugineti ebausaldusväärsele teabele, mida komisjon ei kontrollinud ega täiendanud. Lisaks väidavad hagejad, et komisjon ei vastanud nõuetekohaselt hagejate kommentaaridele uurimise algatamise õigusvastasuse kohta (esimese väite teine osa).
               
            
                  2.
               
               
                  Teises väites leiavad hagejad, et komisjon ei esitanud piisavat põhjendust alusmääruse artikli 13 lõikes 1 loetletud põhielementide kohta, eriti seoses nõudega, et kahjustataks oluliselt tollimaksude parandavat mõju, millega rikuti Euroopa Liidu toimimise lepingu artiklit 296 ja alusmääruse artikli 20 lõiget 2.
               
            
         (1)  ELT 2021, L 325, lk 6.